[Video] Onnies geskors ná bakleiery by KZN-skool | Maroela Media
'n Video doen tans die ronde op sosiale media waarin daar gesien kan word hoe skoolseuns twee volwassenes, glo onderwysers, oënskynlik in en voor 'n klaskamer rondstamp.
Die voorval het na bewering verlede week by die George Campbell Tegniese Skool in Durban in KwaZulu-Natal plaasgevind.
Maroela Media verneem leerders van die skool betoog glo omdat onderwysers na bewering gereeld na swart leerders as "monkeys" en die k-woord verwys. Leerders kla ook dat hulle herhaaldelik hierdie voorvalle aangemeld het, maar dat daar niks van gekom het nie.
In die video kan gesien word hoe leerders 'n klaskamer wil binnegaan om ander leerder glo op te sweep om saam te betoog terwyl onderwysers hulle verbete probeer keer.
Oor die naweek is 'n stemboodskap ook op sosiale media versprei waarin die stem van 'n beweerde leerder by die skool gehoor kan word. "Enige leerder wat braaf genoeg is om ons te probeer stop; ons sal hulle opf*k. As enige van die onderwysers in ons pad staan weet julle reeds wat ons gaan doen. As die polisie my in 'n vangwa sit, veral as dit ek is, wil ek hê julle moet daardie vangwa omgooi," het die boodskap gelui. Die stemboodskap noem ook dat die hoof afgedank moet word. "Mr. Plug must f*** **f".
Kwazi Mthethwa, woordvoerder van die departement van onderwys in KwaZulu-Natal, het aan Maroela Media gesê die departement en die beheerliggaam van die skool het saam besluit om twee onderwysers te skors hangende 'n ondersoek wat nou van stapel gestuur word. Dit is onduidelik of dit die twee onderwysers is wat in die video gesien kan word.
Daar is ook besluit om alle beweerde rassistiese uitsprake na die Menseregtekommissie (MRK) te verwys.
Mthethwa kan nie bevestig hoe lank klasse by die skool al ontwrig word nie, maar daar is ooreengekom dat klasse van Maandag weer soos normaal sou voortgaan. In nog 'n video op YouTube het een van die leerders gesê dit is al die vyfde keer dat hul betoog vanjaar.
Intussen het die onderwysvakbond Naptosa onderwysers in werksure uit klasse probeer kry om hulle toe te spreek. "Hulle eis dat die onderwysers moet betoog in simpatie met die twee wat geskors is hangende die ondersoek. Hul eis ook die skorsing van die betrokke leerders. Ons wag nou basies vir die uitkoms van die ondersoek," het Mthetwa verduidelik.
Hy het gesê klasse by die skool gaan tans soos normaal voort.
Wel, hierdie gedrag help nie julle saak nie "seuns". Lyk my na n paar wat al n jaar of 3 gepluk het
Hoekom is die onderwysers geskors??
Vra ek ook. Die "kinders" mag maak wat hulle wil maar die onnies word geskors!!!!
Kinders maak deesdae video's van enige iets en alles, hoekom dan nog nie van die beweerde rassistiese uitlatings nie? As dit dan al so lank aangaan.
Onderwysers moet eerder tuis onderrig begin doen…ons kinders kan baat daarby in veilige omgewing …en goeie onderrig..